**GUVERNUL REPUBLICII MOLDOVA**

**HOTĂRÂRE nr. \_\_\_\_\_**

**din \_\_\_\_\_\_\_\_\_\_\_\_\_\_\_\_2017**

**Cu privire la reorganizarea unor organizaţii din sfera ştiinţei şi inovării**

În temeiul art. 32, alin. (2) din Legea nr. 98 din 4 mai 2012 privind administraţia publică centrală de specialitate (Monitorul Oficial al Republicii Moldova, 2012, nr. 160-164, art. 537), cu modificările şi completările ulterioare, art. 139, lit. f) din Codul Educaţiei al Republicii Moldova nr. 152 din 17 iulie 2014 (Monitorul Oficial al Republicii Moldova, 2014, nr. 319-324, art. 634), cu modificările şi completările ulterioare, în scopul optimizării cheltuielilor administrative a unor instituții publice ale statului din sfera învățământului universitar, ştiinţei şi inovăriiîn agricultură, precum și administrării eficiente a patrimoniului aflat în gestiunea acestora, Guvernul HOTĂRĂŞTE:

1. Se acceptă propunerea Ministerului Agriculturii şi Industriei Alimentare cu privire la:

1) modificarea denumirii ,,Universitatea Agrară de Stat din Moldova” în Instituţia publică „Universitatea de Ştiinţe Agricole din Republica Moldova”.

2) reorganizarea Instituţiei Publice „Institutul Ştiinţifico - Practic de Horticultură şi Tehnologii Alimentare” prin divizare în Instituţia Publică „Institutul de Horticultură şi Industrie Alimentară” şi Instituţia Publică „Institutul Naţional al Viei şi Vinului”.

3) reorganizarea prin fuziune (contopire) a Instituțiilor publice: ,,Institutul de Fitotehnie ,,Porumbeni” și ,,Institutul de Cercetări pentru Culturile de Cîmp ,,Selecția” în Instituția publică ,,Institutul de Cercetări în Fitotehnie”.

4) modificarea denumirii Instituţiei publice „Institutul Ştiinţifico-Practic de Biotehnologii în Zootehnie şi Medicină Veterinară” în Instituţia publică ,,Institutul de Medicină Veterinară și Știința Animalelor”.

5) crearea Instituției Publice ,,Institutul de Economie Agrară și Dezvoltare Rurală”.

2. Ministerul Agriculturii şi Industriei Alimentare:

1) va exercita funcţia de fondator al Instituţiei publice „Universitatea de Ştiinţe Agricole din Republica Moldova”;

2) va crea, în termen de o lună, comisia de reorganizare, care va asigura, în modul stabilit de legislaţie, reorganizarea instituţiilor publice nominalizate în pct. 1, sub. 2), 3), 4) și 5) a prezentei Hotărâri;

3) va crea, prin ordin, comisia de experţi responsabilă de elaborarea organigramelor instituţiilor nou create, care va include reprezentanţi ai Cancelariei de Stat, ministerelor, Academiei de Ştiinţe a Moldovei, organizaţiilor din sfera ştiinţei şi inovării reorganizate şi agenţi economici;

4) va efectua, prin intermediul comisiei de reorganizare, transmiterea, către Instituţiile publice nou create, patrimoniului aflat în gestiunea instituţiilor publice reorganizate, conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31 decembrie 2015 (Monitorul Oficial al Republicii Moldova, 2016, nr.1, art.2);

5) va aproba Statutul Instituţiei publice „Universitatea de Ştiinţe Agricole din Republica Moldova”;

3. Instituţia publică „Universitatea de Ştiinţe Agricole din Republica Moldova”:

1) va exercita calitatea de fondator al Instituţiilor publice prezentate în Anexa la prezenta Hotărâre.

2) va asigura continuitatea activităţilor de învățământ superior şi cercetare-inovare în agriculturăa instituţiilor publice reorganizate prin crearea structurilor organizaţionale interne necesare realizării acesteia.

4. Anexa nr. 3 la Hotărârea Guvernului nr. 793 din 2 decembrie 2009 „Cu privire la aprobarea Regulamentului privind organizarea şi funcţionarea Ministerului Agriculturii şi Industriei Alimentare, structurii şi efectivului-limită ale aparatului central al acestuia” (Monitorul Oficial al Republicii Moldova, 2009, nr. 174-176, art. 875), cu modificările şi completările ulterioare, se modifică după cum urmează:

1) poziţia „Universitatea Agrară de Stat din Moldova, Chişinău” se substituie cu poziţia Instituția publică „Universitatea de Ştiinţe Agricole din Republica Moldova”;

2) poziţiile „Instituţia Publică „Institutul de Cercetări pentru Culturile de Cîmp „Selecţia”, Bălţi”, „Instituţia Publică „Institutul de Fitotehnie “Porumbeni”, Paşcani, Criuleni”, „Instituţia Publică „Institutul Ştiinţifico-Practic de Biotehnologii în Zootehnie şi Medicină Vetrinară, Maximovca, Anenii Noi, Chișinău”, „Instituţia Publică „Institutul Ştiinţifico-Practic de Horticultură şi Tehnologii Alimentare” și  Instituţia publică “Institutul de Pedologie, Agrochimie şi Protecţie a Solului “Nicolae Dimo”, Chişinău, se exclud.

 5. Cheltuielele pentru implementarea prezentei hotărâri vor fi acoperite din contul și limita bugetului prevăzut Ministerului Agriculturii și Industriei Alimentare.

|  |  |
| --- | --- |
| **Prim-ministru** | **Pavel FILIP** |
| **Contrasemnează:** |  |
| **Viceprim - ministru,****Ministrul economiei** | **Octavian CALMÂC** |
|  |  |
| **Ministrul finanţelor** **Ministrul Educaţiei** | **Octavian ARMAŞU****Corina FUSU** |
|  |  |
| **Ministrul agriculturii și industriei alimentare****şi industriei alimentare** | **Eduard GRAMA** |
|  |  |

**Anexa
la Hotărârea Guvernului nr.\_\_\_
din \_\_\_\_\_\_\_\_\_\_\_\_\_\_\_\_\_\_\_\_\_\_**

**LISTA
Instituţiilor publice în care Institușia publică ,,Universitatea de Ştiinţe Agricole din Republica Moldova” are calitatea de fondator**

1. Instituţia publică ,,Institutul de Medicină Veterinară și Știința Animalelor;
2. Instituţia Publică „Institutul de Horticultură şi Industrie Alimentară” ;
3. Instituţia Publică „Institutul Naţional al Viei şi Vinului”;
4. Instituția publică ,,Institutul de Cercetări în Fitotehnie”;
5. Instituţia publică “Institutul de Pedologie, Agrochimie şi Protecţie a Solului “Nicolae Dimo”.
6. Instituția Publică ,,Institutul de Economie Agrară și Dezvoltare Rurală”.